TATU qoshida ilmiy-tadqiqot instituti tashkil etiladi

Prezidentning “2021-2022 yillarda O‘zbekiston Respublikasida sun'iy intellektni rivojlantirish strategiyasini tasdiqlash to‘g‘risida”gi farmoni loyihasi e'lon qilindi.
2021-2022 yillarda O‘zbekiston Respublikasida sun'iy intellektni rivojlantirish strategiyasini amalga oshirish bo‘yicha amaliy chora-tadbirlar rejasi ochiqlandi.
Rejaga ko‘ra, Muhammad al-Xorazmiy nomidagi Toshkent axborot texnologiyalari universiteti qoshida Artificial Intellegence and Data Science ilmiy-tadqiqot institutini tashkil etish mo‘ljallanmoqda.
Bunda: 
Artificial Intellegence and Data Science ilmiy-tadqiqot institutini tashkil etish qaror loyihasini ishlab chiqish;
qarorda ilmiy-tadqiqot faoliyatining mashinaviy o‘rganish (Deep learning, Neural network), kompyuter yordamida ko‘rish (Computer vision) va ma'lumotlar tahlilchisi (Data analyst) yo‘nalishlarini doktorant va mustaqil tadqiqotchilarni tayyorlash uchun qo‘shimcha kvotalar ajratishni belgilash;
qaror loyihasini Vazirlar Mahkamasiga kiritish nazarda tutilgan.